**MINISTERUL TRANSPORTURILOR**

**ORDINUL**

**Nr. \_\_\_\_\_\_\_\_ din \_\_\_\_\_\_\_\_\_\_\_\_\_**

**pentru aprobarea unor măsuri suplimentare de securitate pentru zborurile charter
directe spre România, cu originea pe unele aeroporturi din state terţe**

 Având în vedere prevederile art. 3 alin. 2 lit. b din Ordonanța Guvernului nr. 17/2011 privind controlul calității în securitatea aviației civile, coroborat cu concluziile privind evaluarea riscurilor pentru zborurile charter spre România, cu originea pe unele aeroporturi din state terțe, precum şi prevederile art. 1 alin. (3) din Ordinul nr. 1547/2013 privind delegarea de competenţă şi desemnarea Regiei Autonome "Autoritatea Aeronautică Civilă Română" ca organism tehnic specializat pentru exercitarea unor atribuţii ce revin autorităţii competente în domeniul securităţii aviaţiei civile, la nivel naţional, precum şi pentru stabilirea unor măsuri necesare realizării acestei delegări de competenţe,

 în temeiul prevederilor pct. 1.4.5 din Secțiunea a II-a a Programului Național de Securitate Aeronautică, aprobat prin Hotărârea Guvernului nr. 1193/2012, ale art. 4 lit. f) din Ordonanţa Guvernului nr. 29/1997 privind Codul aerian civil, republicată, cu modificările şi completările ulterioare, precum şi ale art. 4 alin. (1) pct. 21 şi art. 5 alin. (4) din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,

luând în considerare concluziile ședinței Comitetului Tehnic de Securitate Aeronautică din data de 21.05.2018,

 ministrul transporturilor emite următorul ordin:

1. – Pentru zborurile charter directe spre România, cu originea pe aeroporturile cuprinse în Anexa nr. 1, operate de către transportatori aerieni români și/sau străini, se aplică măsurile de securitate suplimentare prevăzute în Anexa nr. 2[[1]](#footnote-1)\*).
2. – (1) Transportatorii aerieni, români și/sau străini, care intenționează să efectueze zboruri charter directe spre România, cu originea pe aeroporturile cuprinse în Anexa nr. 1, vor transmite către Autoritatea Aeronautică Civilă Română (AACR), cu cel puțin 30 de zile înainte de data începerii operării, o cerere de intenție în acest sens, conform modelului din Anexa nr. 3.

(2) Cererea de intenție va fi însoțită de Programul de securitate al transportatorului, cu toate anexele și, în plus, o detaliere a măsurilor de securitate aplicate pe aeroporturile din Anexa nr. 1 de pe care se dorește operarea. Detalierea va cuprinde cel puțin următoarele elemente:

* Zonele de securitate existente la aeroport;
* Controlul accesului;
* Controlul de securitate a persoanelor, altele decât pasagerii, și a articolelor transportate;
* Examinarea vehiculelor;
* Supravegherea, patrularea și alte controale fizice;
* Controlul de securitate al pasagerilor și al bagajelor de mână;
* Protecția pasagerilor și a bagajelor de mână;
* Controlul de securitate al bagajelor de cală;
* Protecția bagajelor de cală;
* Echipamente de securitate.
1. – Cererea de intenție prevăzută la art. 2 nu exclude completarea și transmiterea în termenele prevăzute de *Hotărârea Guvernului nr. 912/2010 pentru aprobarea procedurii de autorizare a zborurilor în spaţiul aerian naţional, precum şi a condiţiilor în care decolarea şi aterizarea aeronavelor civile se pot efectua şi de pe/pe alte terenuri sau suprafeţe de apă decât aerodromurile certificate* a FORMULARULUI-TIP al cererii pentru acordarea autorizaţiilor prevăzute la art. 4 alin. (1) lit. c) şi d) din HG nr. 912/2010.
2. – Ca urmare a primirii cererii de intenție a începerii operării, AACR, prin structura cu responsabilități în domeniul securității aviației civile, va comunica solicitantului măsurile de securitate suplimentare prevăzute în Anexa nr. 2 la prezentul ordin, necesare a fi implementate pe aeroportul de origine cuprins în Anexa nr. 1.
3. - Transportatorii aerieni români și/sau străini, care solicită operarea de zboruri charter cu originea pe aeroporturile cuprinse în Anexa nr. 1 și destinația aeroporturile din România, își vor asuma implementarea măsurilor de securitate suplimentare din Anexa nr. 2 prin semnarea unei declarații angajament, al cărei model va fi pus la dispoziția solicitanților de către AACR prin structura cu responsabilități în domeniul securității aviației civile.
4. - Transportatorul aerian va elabora o procedură proprie cu privire la modul de implementare a măsurilor stabilite prin Anexa nr. 2, aplicate pe aeroporturile cuprinse în Anexa nr. 1. Procedura constituie anexă la Programul de securitate al transportatorului aerian.
5. – (1) AACR, prin structura cu responsabilități în domeniul securității aviației civile:
6. verifică includerea măsurilor de securitate din Anexa nr. 2 în programele de securitate ale transportatorilor aerieni, anterior emiterii de către AACR a autorizării operării zborurilor de pe aeroporturile menționate în Anexa nr. 1;
7. efectuează activități de monitorizare privind implementarea efectivă a măsurilor de securitate din Anexa nr. 2 de către transportatorul aerian.

(2) În urma activităților prevăzute la alin. (1) și în situațiile în care se justifică, AACR poate stabili, prin Decizie a Directorului General, măsuri suplimentare celor dispuse prin prezentul ordin, cu caracter temporar.

1. – Identificarea de către AACR a unor neconformități în aplicarea de către transportatorii aerieni, români și/sau străini, a măsurilor de securitate suplimentare prevăzute în Anexa nr.2, ulterior obținerii autorizării de efectuare a zborurilor charter directe spre România, cu originea pe aeroporturile din Anexa nr. 1, poate conduce la retragerea dreptului de operare acordat prin autorizarea respectivă.
2. – În cazul apariției unor amenințări specifice pentru alte aeroporturi din state terțe, altele decât cele cuprinse în Anexa nr.1 sau dacă elementele care au stat la baza evaluării riscurilor care a fundamentat măsurile dispuse prin prezentul ordin se modifică, structura cu responsabilități în domeniul securității aviației civile din cadrul AACR va proceda, în condițiile legii, la efectuarea unei noi evaluări de risc și, pe cale de consecință, la actualizarea Anexei nr. 1.

1. – (1) Prevederile prezentului ordin sunt obligatorii pentru toţi transportatorii aerieni și entităţile care trebuie să aplice măsuri de securitate aeronautică și care intră sub incidența art. 1.

(2) Măsurile suplimentare prevăzute în Anexa nr. 2 se comunică Comisiei Europene de către AACR.

1. – Anexele nr. 1, nr. 2 și nr. 3 fac parte integrantă din prezentul ordin.
2. – Prezentul ordin se publică în Monitorul Oficial al României, Partea I și intră în vigoare la data de 22 decembrie 2018.

**MINISTRU**

**LUCIAN ŞOVA**

**PROPUNEM SEMNAREA**

##### SECRETAR DE STAT

**Ion IORDĂCHESCU**

##### SECRETAR GENERAL

**Elena PETRAŞCU**

|  |  |  |  |  |
| --- | --- | --- | --- | --- |
| **Nume prenume** | **Funcția publică** | **Semnătura** | **Data** | **Nr. înregistrare** |
| **DIRECŢIA AVIZARE** |
|  |  |  |  |  |
| **DIRECȚIA TRANSPORT AERIAN** |
| **Mihail IONESCU** | **Director** |  |  |  |

Anexa nr. 1 – Lista aeroporturilor din state terțe

Lista aeroporturilor din state terțe

pe care se aplică măsuri de securitate suplimentare

|  |  |  |  |
| --- | --- | --- | --- |
| Nr. crt. | Statul terț | Aeroport / Cod OACI | Obs. |
| 1. | Egipt | Sharm el-Sheikh / HESHHurghada / HEGN |  |
| ... | ... | ... | ... |

Anexa nr. 2 – Măsuri de securitate suplimentare

Anexa nr. 2 se pune la dispoziția transportatorilor aerieni, la cerere, de către AACR, pe baza principiului nevoii de a cunoaște

Anexa nr.3 – Model cerere de intenție

Cerere de intenție

cu privire la operarea de zboruri charter directe spre România, cu originea pe unele aeroporturi din state terțe

   **1.** Numele, adresa, naţionalitatea operatorului aerian şi numărul de telefon/fax

    (Name, address, nationality of the air operator and telephone/fax number)

    ..........................................................................................................................

   **2.** Indicativul OACI de 3 litere al operatorului aerian

    (ICAO three letter designator of the air operator)

    ..........................................................................................................................

   **3.** Capacitatea aeronavelor (pasageri şi/sau cargo)

    (Passenger and/or cargo capacity of the aircraft)

    ..........................................................................................................................

   **4.** Punctul de intrare/ieşire FIR LRBB şi ora (UTC), ruta de urmat pe teritoriul României

    (Entry/Exit points FIR LRBB and UTC time, route to be followed over the Romanian territory)

    ..........................................................................................................................

   **5.** Aeroportul de origine şi/sau ultimul aeroport de plecare înainte de intrarea în spaţiul aerian al României şi ora de decolare (UTC)

    (Airport of origin and/or last airport of departure before entering the Romanian air space and UTC time of departure)

    ..........................................................................................................................

   **6.** Aeroportul din România şi ora de sosire/plecare (UTC)

    (Airport in Romania and UTC time of arrival/departure)

    ..........................................................................................................................

   **7.** Aeroportul de destinaţie şi/sau primul aeroport de aterizare după ieşirea din spaţiul aerian al României şi ora de aterizare (UTC)

    (Airport of destination and/or first airport of arrival after leaving the Romanian air space and UTC time of arrival)

    ..........................................................................................................................

   **8.** Data şi/sau perioada de operare şi ziua de operare

    (Date and/or period and day of operation)

    ..........................................................................................................................

   **9.** Date cu privire la tipul (categoria) zborului/zborurilor sau scopul zborurilor

    (Information regarding type/category of intended flights or purpose of flights)

    ..........................................................................................................................

   **10.** Numărul de pasageri şi/sau natura şi cantitatea încărcăturii (tur/retur)

    (Number of passengers and/or nature and amount of cargo to be taken on or put down)

    ..........................................................................................................................

   **11.** Tehnică militară, armament şi/sau alte materiale militare, aparatură fotografică şi/sau senzori de înregistrare la bord

    (Arms, ammunition and any other military supplies, taking photos, making films equipment or electromagnetic recorders on board)

    ..........................................................................................................................

   **12.** Locul de îmbarcare/debarcare şi/sau încărcare/descărcare a pasagerilor şi/sau încărcăturii

    (Place of embarkation/disembarkation of passengers and/or cargo, as the case may be)

    ..........................................................................................................................

   **13.** Numele şi adresa afretatorului şi copie de pe contractul charter sau alt document similar (comanda charter, AWB etc.), copie de pe contractul de închiriere, dacă aeronava/aeronavele este/sunt închiriată/închiriate

    (Name, address and business of charterer, copy of charter contract signed by the airline and the charterer or of a similar document, such as charter order, AWB, etc., copy of aircraft lease agreement, if applicable)

    ..........................................................................................................................

   **14.** Numele şi adresa agenţiei de turism sau ale tour-operatorului din România

    (Name and address of the Romanian travel agent or of the Romanian tour operator)

    ..........................................................................................................................

   **15.** Numele şi adresa expeditorului şi beneficiarului încărcăturii

    (Name and address of the consignor and consignee of the cargo)

    ..........................................................................................................................

1. \*) Anexa nr. 2 se pune la dispoziția transportatorilor aerieni, la cerere, de către AACR, pe baza principiului nevoii de a cunoaște [↑](#footnote-ref-1)